يہاں جس بات كى طرف توجہ ضرورى ہے،يہ ہے كہ محل بحث آيت حضرت عيسى عليہ السلام كى موت پر دلالت نہيں  كرتى اگر چہ بعض يہ تصور كرتے ہيں كہ ''متوفيك'' كا مادہ ''وفات'' ہے اور يہ موت كے معنى ميں ہے_اس لئے ان كا خيال ہے كہ جو عقيدہ مسلمانوں ميں مشہور ہے كہ حضرت عيسى عليہ السلام نے وفات نہيں پائي اور وہ زندہ ہيں اس مفہوم كے منافى ہے حالانكہ احاديث بھى اس عقيدے كى تائيد كرتى ہيں نيز فوت ہاتھ سے نكل جانے كے معنى ميں ہے او رتوفى (بروزن ترقي) ''وفي''كے مادہ سے ہے جس كا مطلب ہے''كسى چيز كى تكميل كرنا'' عہد و پيمان كرنے كو''وفا''بھى تكميل كرنے اور اسے انجام پہنچانے كى وجہ سے كہتے ہيں_اسى بناء پر اگر كوئي شخص كامل طور  پر اپنا حق دوسرے سے اپنى تحويل ميں لے لے تو عرب كہتے ہيں''توفى دينہ'' يعنى اپنا حق پورا پورا وصول كرليا_آيات قرآنى ميں بھي''توفى ''بارہا''لينے''كے معنى ميں استعمال ہوا ہے_مثلاً: ''وہو الذى يتوفكم باليل و يعلم ماجرحتم بالنھار_''